Skokfoto’s van bejaarde Boksburg-vrou se moord vrygestelNettie Miller Foto deur die familie aan Maroela Media verskaf WAARSKUWING: Die foto’s onderaan die berig is baie grafies van aard en mag sensitiewe lesers ontstel. Die gesin van Nettie Botha-Miller, ŉ 74-jarige vrou van Boksburg wat op 21 November wreed vermoor is, het foto’s van Botha-Miller se moordtoneel aan Maroela Media verskaf om bewustheid te skep van hoe wreed aanvalle op bejaardes is. Die foto’s kan nou vrygestel word nadat haar moordverhoor afgehandel is. Maroela Media het Donderdag berig haar moordenaars, Avhashoni Lirumo (27), Chicco Mandlathu (27), Rodney Baloyi (25) en Balelihle Mdidimba (27), is Donderdag in die Palm Ridge-landdroshof elk tot 55 jaar tronkstraf gevonnis nadat hulle skuldig bevind is aan haar moord. Die moordenaars het met ŉ koevoet deur vier deure gebreek om by haar kamer uit te kom waar hulle haar oorval het. Botha-Miller het probeer terugbaklei, maar sy was nie sterk genoeg om hulle af te weer nie. Die bejaarde is verwurg, en met ‘n kussing versmoor. Hulle het haar ook met ‘n verlengingskoord vasgebind en haar in die gesig geslaan. Hulle het haar só hard geslaan dat haar oordromme gebars het, en daar bloed by haar ore uitgeloop het. Die mans het ook ‘n sykous in haar mond gedruk. Die mans het haar huis geplunder en verskeie items gesteel. Hulle is sowat twee weke ná haar moord in hegtenis geneem. Regter Dimpheletse Moshidi het Donderdag tydens sy vonnisoplegging gesê dat haar moord só wreed was dat hy vir lank nie kon eet nie. LET WEL: DIE FOTO’S ONDERAAN DIE SKAKELS IS GRAFIES VAN AARD EN MAG SENSITIEWE LESERS ONTSTEL Lees ook: Vier sit lank vir Boksburg-vrou se wrede moord Botha-Miller se ‘moordenaars’ vasgetrek Bejaarde vrou het glo terugbaklei ‘Rowers’ tart familie glo ná hulle bejaarde vermoor